শনিবাৰে নিশা সীতাকুণ্ডা উপজিলাৰ কাদামৰাছুল অঞ্চলৰ বিএম কণ্টেইনাৰ ডিপোত এই অগ্নিকাণ্ড সংঘটিত হয় বুলি সীতাকুণ্ডা আৰক্ষী চকীৰ উপ-পৰিদৰ্শক নুৰুল আলমে জনায়। অগ্নিকাণ্ডৰ ফলত বিস্ফোৰণ হয় আৰু জুই বিয়পি পৰে।
এই ঘটনাত এতিয়ালৈকে ৪৩ জন লোকৰ মৃত্যু ঘটাৰ বাতৰি পোৱা গৈছে। ঘটনাটোত ৬০০ ৰো অধিক লোক গুৰুতৰ ভাবে আহত হৈছে। আৰক্ষী বিষয়াগৰাকীয়ে প্ৰকাশ কৰা মতে নিহতৰ সংখ্যা আৰু বৃদ্ধি পাব পাৰে।
আহতসকলক চট্টগ্ৰাম মেডিকেল কলেজ চিকিৎসালয়ত ভৰ্তি কৰোৱা হৈছে। কি কাৰণত ডিপোটোত অগ্নিকাণ্ডৰ সূত্ৰপাত ঘটিল সেয়া এতিয়ালৈকে জানিব পৰা হোৱা নাই।
উল্লেখ্য কণ্টেইনাৰ ডিপ'টো ২০১১ চনৰ পৰাই চলি আহিছে।
বংলাদেশৰ চৰকাৰে সমগ্ৰ ঘটনাটোৰ এক তদন্তৰ নিৰ্দেশ দিছে। অগ্নিকাণ্ডত নিহতসকলৰ পৰিয়ালক উপযুক্ত সাহায্য প্ৰদান কৰিবলৈ দাবী জনাইছে বিভিন্ন দল-সংগঠনে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
